Ramulėnų piliakalnis

Ramulėnų piliakalnis Ramylos Kalnas – buvęs piliakalnis Radviliškio rajono savivaldybės teritorijoje, prie Ramulėnų ir Vantainių kaimų, Aukštelkų seniūnija. 

 Piliakalnis 
kairėje|miniatiūra|3D modelis|250x250px
Piliakalnis buvo įrengtas atskiroje kalvoje. Iš šiaurės ir rytų jį juosė pelkė, pietuose jis siekė žemus sausesnius laukus. Aikštelė buvo apie 60-70 m ilgio rytų – vakarų kryptimi ir apie 20-25 m pločio, su kultūriniu sluoksniu. Šlaitai statūs, 8 m aukščio.

Piliakalnis sunaikintas XX a. septintame dešimtmetyje jį nukasant žvyrui. Dabar jo vietoje žvyrduobė. Lietuvos TSR archeologijos atlasas, Vilnius, Mintis, 1975 m. t. 2 p. 144 (Nr. 625)

 Tyrimai 
Piliakalnio žvalgomuosius archeologinius tyrimus 1968 m. atliko Lietuvos istorijos institutas. 1994 m. Romas Jarockis tyrė piliakalnio šiaurinio šlaito liekanas - iš viso 90 m² dydžio plotą, rado lipdytos keramikos, žalvarinės apyrankės dalį ir trintuvą. Piliakalnis datuojamas I tūkstantmečiu. Romas Jarockis. Ramulėnų piliakalnio 1994 m. archeologiniai tyrinėjimai // Archeologiniai tyrinėjimai Lietuvoje 1994 ir 1995 metais. Vilnius, 1996. p. 44.

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 54-55.
 Lietuvos Respublikos istorijos ir kultūros paminklų sąrašas, V.,1993, p.78

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Radviliškio rajone